laion/Wikipedia-Exotic huggingface dataset:
זיהום

המונח "אינפקציה" מפנה לכאן. לערך העוסק בלהקת רוק ישראלית, ראו אינפקציה (להקה). זיהום או אילוח הוא נוכחות של חומר או גורם זר במקום בו אינו נמצא בדרך כלל. לזיהום יש בדרך כלל משמעויות שליליות, כמו זיהום אוויר או זיהום רפואי בגוף האדם, אך באלקטרוניקה הזיהומים דווקא רצויים – הם אלו העושים את הסיליקון למוליך למחצה, ומזהמים במים הופכים אותם למוליכי חשמל. האם התכוונתם ל... קונטמינציה (זיהום, ניגוע) - מונח כללי לתיאור זיהום חומר על ידי גורם חיצוני. משמש הן כפשוטו והן בהשאלה בשלל תחומים, בהם: הנדסת מזון, ביולוגיה, פיזיקה גרעינית, זיהוי פלילי, בלשנות, ספרות והיסטוריה זיהום (רפואה) – תהליך של התיישבות מזיקה של גורם זר באורגניזם פונדקאי אֶלַח דם (Sepsis) – מזהמים החודרים לדם וגורמים לתגובה חיסונית חריפה זיהום (ביולוגיה) – נוכחות של יצורים זרים במקום בו אינם אמורים להימצא זיהום (כימיה) – נוכחות בריכוז נמוך של חומר זר בתוך חומר אחר פגמים בגבישים – בהנדסת חומרים, זיהום הוא פגם נקודתי בגביש, בו מולקולה מסוג אחד נמצאת במקום שבו אמורה להימצא מולקולה אחרת אילוח (מוליכים למחצה) – חומר זר בריכוז נמוך המוחדר לחומר לא מוליך וגורם לו להפוך למוליך למחצה בעל מוליכות גבוהה יותר זיהום הסביבה – כלל תופעות הזיהום הפוגעות בסביבה. תופעה נחשבת זיהומית כשהיא מפרה את האיזון האקולוגי באזור מסוים או בעולם כולו זיהום אוויר – שם כולל למצב שבו לאוויר נוספים חומרים כימיים וביולוגיים שאינם נכללים בהרכבו הטבעי, או שכמותו של מרכיב הנכלל בהרכבו הטבעי עולה יתר על המידה זיהום מים – מצב שבו ריכוזם של חומרים מסוימים אשר אינם מהווים חלק טבעי מתכולת המים עולה. כתוצאה מכך, תפקוד המערכת האקולוגית ויכולת הניצול של המים על ידי בני אדם נפגעת זיהום תרמי – הפרעה המשנה את הטמפרטורה בסביבה, לרוב כתוצאה מפעילות טבעית (כגון זרימת לבה) או אנושית זיהום רעש – רעש המפריע לציבור הנמצא בטווח שמיעתו, כמו רעש מנוע מטוס או רעש פטיש אוויר זיהום אור – מונח המתאר עודף, אי-כיוון, או בזבוז מאסיבי של אור (בדרך כלל אור מלאכותי), שביטויו הנפוץ ביותר הוא הסתרת הכוכבים בשמי הלילה
בעלי גלגול חסר

בעלי גלגול חסר או בעלי גלגול-למחצה (שם מדעי: Exopterygota או Hemipterodea) היא קבוצה פרפליטית של חרקים המאופיינת במנגנון התפתחות המתבטא בגלגול ששלביו הם: ביצה, ממנה בוקעת נימפה, המתפתחת לבסוף לבוגר, בניגוד לבעלי גלגול מלא המתגלמים ומגיחים בוגרים. שלב הנימפה מחולק לשלבים שונים שבהם הצעיר משיל את עורו מספר פעמים עד לצורת הבוגר הסופית. תהליך השלת העור נקרא התנשלות. שלב ההתפתחות הצעיר (הנימפה) דומה לשלב הבוגר, אך קטן ממנו וחסר כנפיים. התפתחות הצעירים מתבצעת על ידי שלבי התנשלות כאשר בכל שלב הצעיר פושט את עורו, גדל בממדיו ולעיתים אף משנה במעט את צורתו. לבעלי גלגול-למחצה צורות מגוונת והם מחולקים ל-15 סדרות. עם זאת כיום רואים בהם קבוצה פרפליטית המחולקת ל-3 קבוצות: Exopterygota‏, Dictyoptera ו-Paraneoptera. Notoptera Plecoptera Embioptera Zoraptera צבתנאים (Dermaptera) חגבאים (Orthoptera) מקלונאים (Phasmatodea) תיקנאים (Blattaria) טרמיטים (Isoptera) גמלי שלמה (Mantodea) פסוקאים (Psocoptera) תריפסאים (Thysanoptera) כינים (Phthiraptera) פשפשאים (Hemiptera) Caloneurodea - נכחדה Titanoptera - נכחדה. בה הגיגאטיטאן. על-גלגול בעלי גלגול מלא חסרי גלגול בעלי גלגול חסר, באתר ITIS (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
ניו יורק ג'איינטס

המונח "ניו יורק ג'איינטס" מפנה לכאן. לערך העוסק בקבוצת בייסבול שנקראה כך בעבר, ראו סן פרנסיסקו ג'איינטס. ניו יורק ג'איינטס (באנגלית: New York Giants-"הענקים") היא קבוצת פוטבול אמריקאית מליגת ה-NFL שבסיסה מאז 1976 בעיר מזרח רד'רפורד שבמדינת ניו ג'רזי. הקבוצה עדיין מזוהה במידה רבה עם העיר ניו יורק בה פעלה קודם לכן. הקבוצה נוסדה והצטרפה לליגת ה-NFL ב-1925, ומאז זכתה ב-8 אליפויות, 4 מהן לפני האיחוד ב-1970, ו-4 סופרבולים. שווי הקבוצה ב-2022 הוערך על ידי מגזין פורבס בכ-6 מיליארד דולר, מה שמציב אותה במקום הרביעי מבין קבוצות ה-NFL. משפחתו של סטיב טיש נמנית עם בעלי הקבוצה. בשנים 1983–1990 אימן את הקבוצה ביל פרסלס, ושחקנה המוביל היה שחקן ההגנה לורנס טיילור. בתקופה זו זכתה הקבוצה בסופרבול XXI בעונת 1986 ובסופרבול XXV בעונת 1990. הניו יורק ג'איינטס זכו בסופרבול XLII שנערך בפברואר 2008, לאחר שהפתיעו את הניו אינגלנד פטריוטס, שהיו בלתי מנוצחים עד לאותו משחק, בניצחון 17–14. ב-5 בפברואר 2012 זכו בפעם הרביעית בסופרבול לאחר ניצחון 21–17 על ניו אינגלנד פטריוטס בסופרבול XLVI. מדיה וקבצים בנושא ניו יורק ג'איינטס בוויקישיתוף אתר האינטרנט הרשמי של ניו יורק ג'איינטס ניו יורק ג'איינטס, ברשת החברתית פייסבוק ניו יורק ג'איינטס, ברשת החברתית אקס (טוויטר) ניו יורק ג'איינטס, ברשת החברתית אינסטגרם ניו יורק ג'איינטס, באתר אנציקלופדיה בריטניקה (באנגלית) [1] דירוג פורבס 2022 ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
מקס ורשבסקי

הרב מאיר שמעון בן יצחק הלוי (מקס) ורשבסקי (4 ביולי 1925, שטרסבורג - 13 בספטמבר 2006, ירושלים) היה הרב הראשי של שטרסבורג והריין התחתון, ודמות ידועה ברזיסטאנס נגד הכיבוש הגרמני בחבל אלזס, בנוסף היה היסטוריון של יהדות אלזס. ורשבסקי נולד בצרפת למשפחה אורתודוקסית. בזמן מלחמת העולם השנייה, היה פרטיזן. אשתו הייתה סטודנטית בפריז הכבושה. בין השנים 1954–1948 כיהן כרבה הראשי של בישהיים, פרבר של שטרסבורג. היה מתלמידיו של הרב הראשי של שטרסבורג, הרב אברהם דויטש. בשנת 1970 מונה לרב הראשי של שטרסבורג, תפקיד שבו כיהן עד שנת 1987, שבה עלה לישראל. הוחלף על ידי הרב רנה גוטמן. בסוף שנות ה-90 הזדהו הרב ורשבסקי ואשתו עם מפלגת השמאל הדתי מימד, והרב ורשבסקי הצטרף לארגון "רבנים לזכויות אדם". הרב ורשבסקי הוא אביו של פעיל השמאל הקיצוני מיכאל ורשבסקי. מדיה וקבצים בנושא מקס ורשבסקי בוויקישיתוף מקס ורשבסקי, באתר ליהדות אלזס ולורן. (באנגלית) מאמרים פרי עטו של הרב ורשבסקי, באתר ליהדות אלזס ולורן. (בצרפתית) מאיר שמעון ורשבסקי (1925-2006), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אנדרסון

האם התכוונתם ל... מוזיקה איאן אנדרסון – זמר, משורר ורב נגן סקוטי אשר ידוע בעיקר כמנהיג להקת ג'תרו טאל בני אנדרסון – מוזיקאי שוודי, חבר להקת אבבא. ברט אנדרסון – זמר וכותב שירים בריטי, סולן הלהקות סווייד ו-The Tears. ג'ון אנדרסון – זמר ומוזיקאי בריטי, סולן להקת "יס". לרוי אנדרסון – מלחין אמריקני. מריאן אנדרסון – זמרת קונטראלטו אמריקנית, הזכורה בעיקר הודות להופעתה ביום א' של פסחא, 1939 על מדרגות יד הזיכרון ללינקולן בוושינגטון הבירה. פינק אנדרסון – זמר בלוז וגיטריסט אמריקני. ריד אנדרסון – בסיסט ומלחין ג'אז אמריקני. קולנוע וטלוויזיה אנתוני אנדרסון – שחקן קולנוע, קומיקאי ותסריטאי אמריקאי ג'יליאן אנדרסון – שחקנית אמריקאית שתפקידה הבולט היה בסדרה תיקים באפלה. ג'ייקוב אנדרסון – שחקן וזמר בריטי ג'ין אנדרסון – שחקנית אנגלייה וס אנדרסון – תסריטאי, מפיק ובמאי קולנוע ופרסומות אמריקני. לארי אנדרסון (אנ') – שחקן אמריקאי לוני אנדרסון – שחקנית טלוויזיה אמריקאית. מיילס אנדרסון – שחקן בריטי. מייק ב. אנדרסון – במאי טלוויזיה ואנימטור אמריקני. פול תומאס אנדרסון – תסריטאי ובמאי קולנוע אמריקני. פמלה אנדרסון – שחקנית טלוויזיה ודוגמנית. ריצ'רד דין אנדרסון – שחקן טלוויזיה אמריקני. ריצ'רד אנדרסון – שחקן אמריקאי מליסה סו אנדרסון – שחקנית אמריקאית ג'רי אנדרסון – מפיק ובמאי יהודי-בריטי ספורט אלן אנדרסון – כדורסלן עבר אמריקאי. אנדרסון לואיס דה אברו אוליביירה – כדורגלן ברזילאי הידוע בשמו הפרטי, אנדרסון, ומשחק כיום במנצ'סטר יונייטד. דרק אנדרסון – כדורסלן עבר אמריקאי. ניק אנדרסון – כדורסלן עבר אמריקאי. סוני אנדרסון – כדורגלן עבר ברזילאי פטריק אנדרסון – כדורגלן שוודי. קייל אנדרסון – כדורסלן אמריקאי. קן אנדרסון – מתאבק אמריקני. קנט אנדרסון – כדורגלן שוודי. קני אנדרסון – כדורסלן עבר אמריקאי. ראיין אנדרסון – כדורסלן אמריקאי. שאבייר אנדרסון – כדורגלן ברזילאי המשחק בישראל. פוליטיקאים מגדלנה אנדשון – ראש ממשלת שוודיה אחר מקלט אנדרסון – מקלט זמני שחולק לתושבי בריטניה בעת ההפצצות הגרמניות (הבליץ) במלחמת העולם השנייה בנג'מין אנדרסון – כלכלן אמריקני. בנדיקט אנדרסון – מומחה ללאומיות ויחסים בינלאומיים, הוגה המונח קהילות מדומיינות. ג'ון אנדרסון – פסיכולוג העוסק בפסיכולוגיה קוגניטיבית. ג'וזף אנדרסון – קצין בצבא ארצות הברית ויליאם ר. אנדרסון – מפקד ה"נאוטילוס (צוללת גרעינית)" וחבר בית הנבחרים של ארצות הברית פול אנדרסון – סופר מדע בדיוני ופנטסיה אמריקני. קארל דייוויד אנדרסון – פיזיקאי אמריקני, זוכה פרס נובל לפיזיקה בשנת 1936. שרווד אנדרסון – סופר אמריקני שנודע בסיפוריו הקצרים. אנדרסן הנדרסון אישים ששמם הפרטי הוא אנדרסון
ארלה פודס

ארלה פודס (בדנית: Arla Foods) היא קואופרטיב שמטהו נמצא בעיר אורהוס שבדנמרק. ארלה פודס היא יצרנית מוצרי החלב הגדולה בסקנדינביה. הקואופרטיב נוצר ב-17 באפריל 2000 בעקבות מיזוג של הקואופרטיב השוודי ארלה והחברה הדנית MD Foods. הקואופרטיב מצוי בבעלות 8,492 חקלאים בדנמרק ובשוודיה. בשנת 2005, חתם הקואופרטיב על הסכם שיווק בלעדי של מוצריה בישראל עם חברת וילי פוד. המוצר העיקרי ששוק בישראל בתחילה היה "חמאת לורפק". בפועל החלה חברת וילי פוד לשווק את "חמאת לורפק" בישראל כבר ב-2002, בלי הסכם רשמי. בסוף שנת 2017 הסתיים החוזה של ארלה עם חברת וילי פוד ונחתם חוזה חדש עם שטראוס גרופ להפצת מוצריה בישראל. . מדיה וקבצים בנושא ארלה פודס בוויקישיתוף אתר האינטרנט הרשמי של ארלה פודס (באנגלית) ארלה פודס, ברשת החברתית פייסבוק ארלה פודס, ברשת החברתית אקס (טוויטר) שירות רויטרס, ‏יצרנית חמאה דנית מפסידה מכירות ב-1.8 מיליון דולר ביום במזרח התיכון, באתר גלובס, 5 בפברואר 2006 ורד שרון-ריבלין, ‏וילי-פוד משקיעה בגבינה, באתר גלובס, 9 בפברואר 2004 Arla Foods: number of shareholders worldwide 2022, Statista (באנגלית) איילה צורף, קונצרן החלב הדני ארלה ייכנס לשוק הגבינות הישראלי: "נהפוך לשחקן השלישי בגודלו בשוק", באתר TheMarker‏, 10 במרץ 2006 ורד שרון ריבלין, ‏שוק גבינות הפרימיום מתעורר: טרה במו"מ לשת"פ עם מחלבת גד, באתר גלובס, 31 במרץ 2005 שני מוזס, ‏אחרי תום החוזה עם וילי פוד: ארלה חתמה חוזה עם שטראוס, באתר גלובס, 3 בדצמבר 2017 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
שחזור (מעשה עבירה)

במהלך חקירה משטרתית מבצעים לעיתים שחזור של מעשה עבירה במטרה לברר בצורה טובה יותר את פרטי הפרטים של ההתרחשויות בזירת העבירה, בשעת העבירה. לביצוע השחזור נעזרים החוקרים בתיאורי העדים ובחוות דעת מקצועיות של מי שיכולים לתרום לפיענוח המקרה ובהם פתולוגים, מומחים לבליסטיקה, מהנדסים ועוד. השתתפותו בשחזור של מי שחשוד בביצוע העבירה יכולה לחזק את גרסתו או להחלישה ובתי משפט עשויים לקבל את השחזור כראייה מסייעת, אך השתתפות החשוד בשחזור אינה הכרחית וניתן לבצע שחזור גם בלעדיו. כדי להעביר לבית המשפט תיאור מדויק יותר של השחזור, מקובל במשטרת ישראל לצלם בווידאו את תהליך השחזור. מדיה וקבצים בנושא שחזור בוויקישיתוף ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
גשר אלכסנדר השלישי

גשר אלכסנדר השלישי (בצרפתית: Pont Alexandre-III) הוא גשר קשתות שנמתח מעל לנהר הסן, ומחבר את הרובע השמיני של פריז (אזור שאנז אליזה) עם הרובע השביעי (אזור מגדל אייפל והאנווליד). הגשר, שמעוטר בכרובים, נימפות וסוסים מכונפים בסגנון אר נובו בקצותיו, נחשב ל"מקושט ביותר" או "האלגנטי ביותר" בפריז. הגשר סווג כמונומנט היסטורי, והוא נכלל בתחום אתרי המורשת העולמית של פריז. גשר אלכסנדר השלישי נבנה בין השנים 1897 ל-1900. הוא נקרא על שם הצאר אלכסנדר השלישי, שחתם עם צרפת על הברית הצרפתית-רוסית בשנת 1892. בנו של אלכסנדר, ניקולאי השני, הניח את אבן הפינה באוקטובר 1896. סגנון הבניה של הגשר הותאם לסגנונו של מוזיאון הגרנד פלה, שנבנה סמוך לקצהו של הגשר בגדה הימנית. מבנה הגשר נחשב לנס הנדסי של המאה ה-19 בשל היותו בנוי מקשת מתכת אחת שנפרשת לגובה שישה מטרים. עיצוב הגשר, בתכנונם של האדריכלים ז'וז'ף קסיין־ברנר (Joseph Cassien-Bernard) וגסטון קוזן (Gaston Cousin), עמד תחת פיקוח הדוק וקפדני שדאג לכך שלא יפגע במראה השאנז אליזה או האנווליד. הגשר נבנה בידי המהנדסים ז'אן רסל (Jean Résal) ואמדה ד'אלבי (Amédée d'Alby) ונחנך בשנת 1900 במסגרת התערוכה העולמית של פריז של אותה שנה (יחד איתו נחנכו ביריד מוזיאון הגראן פאלה ומוזיאון הפטי פאלה). מספר רב של פסלים עבדו על הגשר והעניקו לו את מראהו האופייני. ארבעה פסלי ברונזה מוזהבים של סמלי ניצחון מביטים אל השער, נתמכים באדני עמודים מאסיביים בני 17 מטרים, מהווים משקל נגד מאזן לקשת הרחבה, וזאת ללא מראה מונומנטלי שהיה עלול להפריע לסביבתם. אדני העמודים מעוטרים בסמלי תהילה דמויי פגסוס: בגדה הימנית "תהילת המדעים" (Renommée des Sciences) ו"תהילת האמנות" (Renommée des Arts), שניהם מעשה ידיו של עמנואל פרמייה (Frémiet); בבסיסם, פסל "צרפת בת זמננו", של גוסטב מישל ו"צרפת של שארלמאן" מעשה אלפרד לנואר (Lenoir). בגדה השמאלית "תהילת המסחר" (Renommée du Commerce) בידי פייר גרנה (Granet) ו"תהילת התעשייה" (Renommée de l'Industrie) של קלמן סטיינר (Steiner); בבסיסם פסלי "צרפת של הרנסאנס" מאת ז'יל קוטן (Coutan) ו"צרפת של לואי הארבעה-עשר" מאת לוראן אונורה מרקסט (Honoré Marqueste). את האריות פיסלו ז'יל דלו (Dalou) וז'ורז' גרדה (Gardet). במרכז הקשת ניצבים פסלי "נימפות הסן" עם מגני צרפת ומולם "נימפות הנבה" עם מגן האמפרייה הרוסית, שניהם מנחושת שרוקע על פסלים מאת ז'ורז' רסיפו (Récipon). גשר אלכסנדר השלישי והגראן פאלה מאחוריו מראה לילי של הגשר על רקע הגראן פאלה מנורות מעוטרות על גשר אלכסנדר השלישי מבט מהגשר לכיוון כיפת האנווליד בזמן היריד העולמי של שנת 1900 אחד מפסלי "הנימפות של נהר הסן" שבמרכז הגשר אחד מפסלי הגשר מבט אווירי על הגשר ועל כיכר הקונקורד הסמוכה אליו מדיה וקבצים בנושא גשר אלכסנדר השלישי בוויקישיתוף גשר אלכסנדר השלישי במאגר המידע Structurae גשר אלכסנדר השלישי באתר עיריית פריז תמונות של הגשר
דנוור ברונקוס

דנוור ברונקוס (באנגלית: Denver Broncos) היא קבוצת פוטבול אמריקאית מליגת ה-NFL שבסיסה בעיר דנוור, קולורדו. הקבוצה נוסדה ב-1960 והצטרפה לליגת ה-AFL, ב-1970 עברה הקבוצה לשחק בחטיבת ה-AFC בליגת ה-NFL בעקבות איחוד הליגות המקצועניות. הקבוצה הוקמה על ידי בוב האוסמן שהיה בעליה של קבוצת הבייסבול דנוור ברס מליגת המשנה. האוסמן רצה לצרף את קבוצת הבייסבול לליגה הבכירה, המייג'ור ליג בייסבול, ולשם כך הרחיב את האצטדיון בו שיחקה הקבוצה לתפוסה של 34,000 מקומות. משנכשל במשימה, החליט להקים קבוצת פוטבול שתשתמש במתקן, לאחר שלא הצליח לצרף קבוצה חדשה לליגת ה-NFL היה מייסדי ליגת ה-AFL. לאחר עונה הבכורה של הקבוצה נמכרה הקבוצה יחד עם קבוצת הבייסבול, לקבוצת אנשי עסקים בראשותם של האחים ג'רלד ואלן פיפס. ב-1965 ביקשו שאר בעלי המניות למכור את הקבוצה ולהעבירה לאטלנטה, אך האחים פיפס התנגדו לכך, הם רכשו את כל שאר המניות בקבוצה ואת האצטדיון והותירה את הקבוצה בדנוור. ב-1970 עברה הקבוצה לשחק בחטיבת ה-AFC של ליגת ה-NFL בעקבות האיחוד בין ליגת ה-AFL ל-NFL. ב-1973 רשמה הקבוצה לראשונה עונה עם מאזן ניצחונות חיובי ומאז הפכה לאחת הקבוצות המצליחות בליגה. בעונת 1977 העפילה לסופרבול XII, הסופרבול הראשון בתולדותיה, בו הפסידה לדאלאס קאובויס 20-17. ב-1983 הצטרף לקבוצה הקוורטרבק ג'ון אלווי שהפך עד מהרה לסמלה, הוא הוביל את הברונקוס לחמישה סופרבולים, ולשתי הזכיות הראשונות בתולדותיה, סופרבול XXXII בשנת 1997 וסופרבול XXXIII בשנת 1998, לאחר הזכייה השנייה פרש ממשחק. בתחילת 2011 מונה אלווי לסגן נשיא המועדון והמנהל המקצועי, וג'ון פוקס מונה למאמן. ב-2011 זכתה הקבוצה בראשות הבית לאחר שהקוורטרבק המחליף טים טיבו הצעיד אותה לשבעה ניצחונות, ואחר כך לניצחון בהארכה בסיבוב הראשון של הפלייאוף, עד שהודחה בהפסד לניו אינגלנד פטריוטס. בעונה הבאה שוחרר טיבו והובא הקוורטרבק הוותיק פייטון מאנינג, שחזר מפציעה. בהנהגתו זכתה הקבוצה פעם נוספת בראשות הבית. בעונת 2013 סיימה הקבוצה עם המאזן הטוב בליגה, כשמאנינג שובר את שיאי ה-NFL למסירות לטאצ'דאון ולכמות היארדים בעונה וזוכה בתואר ה-MVP של העונה, ובפלייאוף העפילה למשחק הסופרבול בו הובסה על ידי סיאטל סיהוקס. בעונת 2015 הפעילה הקבוצה בפעם השמינית בתולדותיה לסופרבול לאחר ניצחון על ניו אינגלנד פטריוטס בגמר ה-AFC. בסופרבול גברה על קרוליינה פנתרס 10-24 וזכתה בפעם השלישית באליפות הליגה. ברוב שנות קיומה שיחקה הקבוצה במגרש ה"מייל היי". לפני עונת 1968 נמכר האצטדיון לעירייה, שמו שונה מאצטדיון הברס לאצטדיון "מייל היי" והוא עבר שיפוץ שהרחיב את מספר המקומות בו ל-51,706. בהמשך הורחב האצטדיון מספר פעמים נוספות ותכולתו גדלה ל-75,100 מקומות. כשנסגר האצטדיון ב-2001 עברה הקבוצה לשחק באצטדיונה החדש שנבנה בסמוך. כל הכרטיסים למשחקי הבית של הקבוצה נמכרו במלואם החל משנת 1970. מיקום המגרש נותן לקבוצה יתרון ביתי מובהק: כיוון שממוקם בגובה רב, מיל אמריקאי אחד מעל גובה פני הים, נפגעת יכולתם האתלטית של אלו משחקני הקבוצות היריבות שלא מורגלים לאוויר הדליל. מגרשה הביתי של הקבוצה במייל היי, מבט מבפנים מבט מבחוץ על האצטדיון ג'ון אלווי פייטון מאנינג סוס הברונקו שמוצעד על המגרש טרם פתיחת כל משחק ביתי מדיה וקבצים בנושא דנוור ברונקוס בוויקישיתוף אתר האינטרנט הרשמי של דנוור ברונקוס דנוור ברונקוס, ברשת החברתית פייסבוק דנוור ברונקוס, ברשת החברתית אקס (טוויטר) דנוור ברונקוס, סרטונים בערוץ היוטיוב דנוור ברונקוס, באתר אנציקלופדיה בריטניקה (באנגלית) ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
טרמין

טֶרֶמין הוא כלי נגינה ממשפחת הכלים האלקטרוניים, וכלי הנגינה הראשון שהנגינה בו מבוצעת ללא מגע. הוא הומצא על ידי הממציא הרוסי לב סרגייביץ' טרמן (רוסית: Лев Сергеевич Термен) בשנת 1919. הנגינה בכלי זה מתבצעת על ידי שינוי מרחק הידיים מזוג אנטנות המשפיע על השדה האלקטרומגנטי בסביבתן. האות מהאנטנות שולט על מתנד אלקטרוני המחולל את אות השמע אותו מעביר הטרמין למגבר ומשם לרמקולים. יד אחת שולטת בתדר האות, והשנייה בעוצמתו. גובה הידיים שולט בעוצמה, ומיקומם על ציר הימין-שמאל על גובה הצליל. חסרונו הגדול של הטרמין הוא אי-יכולתו לנגן צלילים קטועים (סטקטו). צליליו של הטרמין יוצרים אווירה מסתורית וזרה, ומשמשים בין היתר בסצנות בסרטים המתארות חייזרים, במידה רבה בשל השימוש החלוצי שעשה בו המלחין ברנרד הרמן בפסקול שכתב לסרט היום שבו הארץ עמדה מלכת, בשנת 1951. הטרמין הוא גם כלי פופולרי במוזיקה מודרנית. ז'אן מישל ז'אר עשה בו שימוש נרחב באלבומו "Oxygene". הרכבי רוק רבים השתמשו בטרמין, ביניהם לד זפלין, הרולינג סטונז והרכב הרוק הפסיכדלי הברזילאי המוטנטים. חברי ההרכב פאטו פו אף חיברו שיר מחווה לממציא הכלי, לב טרמין, בו נשמעים צלילי הטרמין, וגם צילמו קליפ של השיר, בו מופיע גיטריסט ההרכב בתפקיד לב טרמין. הטרמין משמש כיום גם כגלאי שינויים באותות החשמליים של חפצים בסביבתו ולמדידת שינויים בגודלם. חיישני הטרמין מסוגלים לקלוט שינויים של ננומטר. בזכות היותו בעל חיישנים רגישים כל כך, הטרמין שימש לבניית מערכת המראות המהוות חלק ממכלולי הטלסקופ במצפה הכוכבים קק שבהוואי. מדיה וקבצים בנושא טרמין בוויקישיתוף סרטון ביוטיוב בו לב טרמין מציג את הכלי ומנגן עליו טרמין, באתר אנציקלופדיה בריטניקה (באנגלית) מה היה כלי הנגינה האלקטרוני הראשון בעולם?, באתר אנציקלופדיה אאוריקה ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ערוץ מזה

מזֶה (בגאורגית: მზე; באופן מילולי: "השמש") הוא ערוץ טלוויזיה פרטי הממוקם בטביליסי, בירת גאורגיה. משנת 2005 הוא משדר בעיקר שידורי ספורט ובידור. הערוץ נוסד באפריל 2003. המייסדים ובעלי הערוץ הראשונים היו הבנקאי ושר הכלכלה הגאורגי לשעבר, ואנו צ'חארטישווילי, ויצרן המלט חבר הפרלמנט, דוד בז'ואשווילי (אחיו של גלה בז'ואשווילי, שהיה באותם ימים ראש המועצה לביטחון לאומי של גאורגיה), שהצטרף בשנת 2004. כל אחד מהם החזיק ב-50% מהמניות. במחצית הראשונה של 2005 נותר בז'ואשווילי הבעלים היחיד של הערוץ. בשנה שלאחר מכן, ב-4 בינואר 2006, הוא מכר 78% ממניותיו בערוץ לבעל המניות שהחזיק ב-100% ממניותיו של ערוץ הטלוויזיה רוסתווי 2, קיבר חלוואשי. ביולי של אותה שנה, ירדה מן המרקע בגאורגיה, תוכנית הטוק-שואו הפופולרית "ארצ'בניס סר'וורקזה" ("על סף הבחירה"), לאחר שהתוכנית פקפקה בגרסה הרשמית של מותו של ראש ממשלת גאורגיה זוראב ז'ווניה. הסיבה הישירה להורדת התוכנית הייתה ביקורת שהעביר חבר הפרלמנט, גיגה בוקריה (כיום סגן שר החוץ של גאורגיה), ממפלגת השלטון בגאורגיה על אופן סיקורה את הפגנות האופוזיציה ביוני של אותה שנה. מנהלי הערוץ הודיעו על סגירת תוכנית הטוק-שואו, ופיטורי העורכים שעסקו בענייני פוליטיקה, עקב שינוי בפורמט השידורים של הערוץ, לדבריהם. בקיץ 2006 מכר בז'ואשווילי את יתרת מניותיו בערוץ לחברת "גאורגיאן אינדסטריאל גרופ", וחלוואשי מכר את החזקותיו לחברת "גאוטרנס" ("GeoTrans"). כשהמטרה הייתה ליצור חברת החזקות לשני ערוצי הטלוויזיה מזה ורוסתווי 2. סכום העסקה נותר לא ידוע. העסקה, שהושלמה רק בינואר 2007, הייתה כי חלוואשי, שהיה חבר קרוב של איראקלי אוכרואשווילי, יחזיק ב-78% ממניות החברה החדשה ויתרת 22% יועברו לבעלות חברת "סאקצמנטי" שבבעלות דוד בז'ואשווילי. בתחילת 2007 אוחד ערוץ מזה עם רוסתווי 2 ותחנת הרדיו "סטריאו 1", תחת מטרייה אחת.‏ במרץ 2008 הודיעה קואליציה של ארגוני אופוזיציה בגאורגיה על החרמת ערוצי הטלוויזיה מזה ורוסתווי 2, בטענה כי דיווחיהן מוטות לטובת שלטונו של מיכאיל סאקשווילי בגאורגיה. לאקט זה של האופוזיציה קדמה אמירה מטעם הנהלת רוסתווי 2, כי יש להשעות את שיתוף הפעולה עם מנהיג האופוזיציה לבאן ג'צ'צ'לידזה עד שיתנצל על התבטאות מעליבות כלפי עיתונאים של התחנה. כיום מחזיקה "גאורגיאן אינדוסטריאל גרופ" ב-45% ממניות החברה ויתרת המניות מוחזקות על ידי קבוצת "גאומדיה" ("GeoMedia") המחזיקה גם ברוב מניותיה של רוסתווי 2. החברה רשומה באיי מרשל. אתר האינטרנט הרשמי של ערוץ מזה (באנגלית) www.tvmze.piczo.com ‏הרשויות מאשימות, טוק-שואו של ערוץ הטלוויזיה הופסק, 7 ביולי 2005, "סיביל ג'ורג'יה", (באנגלית) ‏בעלת רוסתווי 2 קנתה מניות של ערוץ מזה, 4 בינואר 2006, "סיביל ג'ורג'יה", (באנגלית) רוסתווי 2 לא למכירה, 20 בנובמבר 2006, (באנגלית) קואליציית האופוזיציה מחרימה את רוסתווי 2 וערוץ מזה, 24 במאי 2008, "סיביל ג'ורג'יה", (באנגלית)
פרינגלס

פרינגלס (באנגלית: Pringles) הוא מותג של חטיפי תפוחי אדמה שפותח ויוצר על ידי פרוקטר אנד גמבל. בשנת 2012 נמכר המותג לחברת קלוגס. לפי מסמכי רישום הפטנט, החטיף הומצא על ידי אלכסנדר ליפה ממונטגומרי, אוהיו. את המכונה ששימשה לייצור המוני של החטיף פיתח סופר המדע הבדיוני ג'ין וולף. פרינגלס נמכרו לראשונה בארצות הברית באוקטובר 1968. החטיף לא שווק בכל רחבי ארצות הברית עד אמצע שנות ה-70. תחילה נקרא Pringle's Newfangled Potato Chips אך השם קוצר לקראת הפצתו בכל רחבי המדינה. השם "פרינגלס" הוא שמה של שדרה בפיניטאון שבאוהיו והוא נבחר על ידי החברה מתוך ספר הטלפונים של סינסינטי, בזכות היותו קליט ונעים לאוזן[דרוש מקור]. בתחילת שנות ה-90 של המאה ה-20 נמכרו גם חטיפי פרינגלס מקמח תירס, אולם מאז נמכרים תחת המותג חטיפי תפוחי אדמה בלבד. חטיפי פרינגלס ידועים בשל אריזתם הייחודית - מכל גלילי העשוי קרטון עם ציפוי פנימי עשוי רדיד אלומיניום ומכסה פלסטיק המאפשר פתיחה וסגירה רב-פעמיות. אריזה זו הומצאה על ידי פרדריק (פרד) באור, כימאי וטכנאי אחסון מזון, שהועסק על ידי פרוקטר אנד גמבל במחקר ופיתוח ובבקרת איכות. בשוק ישנן אריזות בגדלים שונים, בין 23 ל-181 גרם. באור היה כה גאה באריזה עד שציווה כי לאחר מותו גופתו תישרף והאפר יוטמן במכל פרינגלס, וכך אכן נעשה. בניגוד לחטיפי תפוחי אדמה אחרים המיוצרים מפיסות שלמות של תפוחי אדמה, פרינגלס מיוצרים מעיסה המבוססת על תפוחי אדמה טחונים ומיובשים, הנדחסת ומעוצבת באמצעות מכונה מתאימה. לכן בארצות הברית הם מכונים potato crisps ולא potato chips (אף שבשיח היומיומי מקובל להתייחס גם אליהם כ"צ'יפס"). הצ'יפס מיוצרים בגודל אחיד ובצורה אחידה - של מעין פרבולואיד היפרבולי, כך שניתן לאורזם בצפיפות זה על גבי זה במכל הגלילי, ואין צורך בשקית כמקובל בחטיפי תפוחי אדמה אחרים. החטיף מיוצר במספר רב של טעמים, ומדי פעם נמכרים גם טעמים מיוחדים במהדורות מוגבלות. הלוגו של החטיף הוא ציור של גבר בעל שפם עבות ופוני מסורק עם שביל באמצע הידוע בשם "ג'וליוס פרינגלס". עד 2001 היו לדמות זו גבות, ועניבת הפרפר שלו הכילה את שם המוצר. מאותה שנה ועד לשנת 2020 לאיש לא היו גבות ושם המוצר הופיע תחתיו ולא על גבי העניבה. משנת 2020 יש לאיש גבות, ומשנת 2021 מופיע שוב שם המוצר על עניבתו. החטיף נמכר ביותר מ-50 מדינות. בארצות הברית משווק תחת הסיסמה "Everything Pops with Pringles" ובמדינות אחרות תחת הסיסמה "Once you pop, you can't stop". השוק העיקרי של החטיף הוא השוק האירופאי, וסך מכירותיו השנתיות עלה על מיליארד דולר כבר בשנת 2001 תפוצ'יפס מדיה וקבצים בנושא פרינגלס בוויקישיתוף אתר האינטרנט הרשמי של פרינגלס (בשפות מרובות) פרינגלס, ברשת החברתית פייסבוק פרינגלס, ברשת החברתית אקס (טוויטר) נוסח הפטנט באתר רשם הפטנטים של ארצות הברית ממציא 'פרינגלס' מת, ונטמן באריזת החטיף, באתר ynet, 3 ביוני 2008 לתהליך ההכנה, ראו נוסח הפטנט לעיל מחקר שוק של AC נילסן, 31 באוקטובר 2001
פרבולואיד

פרבולואיד הוא משטח סיבוב שנוצר מסיבוב פרבולה סביב ציר הסימטריה שלה. הוא נתון על ידי המשוואה   z = a x 2 + b y 2 {\displaystyle \ z=ax^{2}+by^{2}} אם נחתוך את הפרבולואיד במקביל למישור x y {\displaystyle xy} נקבל או קבוצה ריקה או אליפסה שמשוואתה היא   ( x z / a ) 2 + ( y z / b ) 2 = 1 {\displaystyle \ \left({\frac {x}{\sqrt {z/a}}}\right)^{2}+\left({\frac {y}{\sqrt {z/b}}}\right)^{2}=1} כאשר a = b = 1 {\displaystyle a=b=1} מתקבל פרבולואיד סימטרי במיוחד שניתן לתארו במספר צורות: אוסף של מעגלים המונחים זה מעל זה, כך שהרדיוס של המעגל המונח בגובה z {\displaystyle z} הוא   z {\displaystyle \ {\sqrt {z}}} . פרבולואיד זה מציג סימטריה מעגלית (גלילית) ולכן נקרא "פרבולואיד מעגלי". הפרבולה z = x 2 {\displaystyle z=x^{2}} כאשר מסובבים אותה במישור x y {\displaystyle xy} סביב ציר z {\displaystyle z} . מסיבה זאת, פרבולואיד כזה נקרא לפעמים "פרבולה מסובבת" או "פרבולה של סיבוב". נפח פרבולואיד קטום הוא חצי מנפח הגליל החוסם אותו. פָּרַבּוֹלוֹאידים מופיעים במספר מצבים פיזיים. הדוגמה הידועה ביותר היא מחזיר-אור פרבולי, העשוי ממראה או מתקן מחזיר אור אחר אשר מְרַכז אור או צורות אחרות של קרינה אלקטרומגנטית לנקודת מוקד משותפת. על פי האגדה, העיקרון של מחזיר־האור הפרבולי התגלה על ידי ארכימדס במאה ה־3 לפני הספירה, אשר בנה מראות פרבוליות כדי להגן על סירקוסאי שבסיציליה מפני הצי הרומאי, על ידי ריכוז קרני האור כדי להעלות באש את הספינות הרומיות. אלא שכיום ידוע שסיפור זה, שהופיע לראשונה בכתב במאה ה-8, אין בו ממש. העיקרון יושם גם בטלסקופים במאה ה־17. היום, ניתן למצוא מחזירי־אור פרבוליים בטלסקופים מבוססי מראות, במיקרוגל וצלחות אנטנה של הלוויין ותחנות כוח תרמו-סולאריות המבוססות על קשתות פרבוליות. בזרקור מקור אור הנמצא במוקד של מחזיר-אור פרבולי משמש ליצירת אלומת אור חזקה בכיוון מסוים. בצלחות קול נעשה שימוש בעיקרון דומה לשם מיקוד גלי קול והובלתם למרחק גדול. ניתן למצוא את צורת הפרבולואיד גם בפני השטח של נוזל הנמצא במְכָל ומסובב סביב הציר המרכזי. במקרה זה, הכוח הצנטריפוגלי (כוח מדומה), גורם לפני השטח של הנוזל לעלות על הקירות של המכל תוך כדי קבלת צורה של משטח פרבולואידי. פרבולואיד היפרבולי מדיה וקבצים בנושא פרבולואיד בוויקישיתוף פרבולואיד, באתר אנציקלופדיה בריטניקה (באנגלית) עזריאל אביתר, פרבולואיד, האנציקלופדיה העברית